text: Акумулатор - Първа Лига 22.07 @2,94 22.07.18 • Букмейкър Рейтинги
  20:45, 22 юли 2018
  На националния стадион в съботния следобед Славия посреща старозагорския Берое. Домакините със сигурност са насочили мислите си към предстоящия сблъсък в евротурнирите. В четвъртък "белите" гостуват на Хайдук Сплит в мач от втория предварителен кръг на Лига Европа. Тази натоварена програма четвъртък-неделя ще затрудни играчите, още повече, че те се намират в началото на сезона. Златомир Загорчич може би ще направи няколко рокади в състава, за да запази свежи основните си футболисти преди тежкото гостуване в Хърватия. Георги Петков ще остане на резервната скамейка. Опитният страж получи контузия преди реванша с Илвес, но прогнозите на лекарите са, че ще бъде напълно възстановен за следващия мач в Лига Европа. Под рамката на вратата ще застане младия Антонис Стергиакис.
  "Заралии" през изминалата кампания завършиха на четвъртото място, като оставиха сравнително добри впечатления. Отборът, обаче, е изцяло променен. Напуснаха доста основни състезатели, сред които Иван Иванов, Антон Карачанаков, Педро Еуженио, Павел Виданов, Серджиу Негруц и други. За техни заместници бяха взети няколко нови попълнения, като познати за футболната общественост у нас са Иван Минчев, идващ именно от Славия и Александър Цвеков от Черно море. Едва ли времето за подготовка и сработване на тима е било достатъчно на Александър Томаш, но предполагам младият специалист е изградил поне основата на този състав. Феновете на Берое през този сезон ще се надяват на място в челната тройка, но предвид многобройните рокади подобна цел изглежда трудна за постигане.
  Реших да бъда предпазлив и да не се хвърлям на знак 2, макар че беройци ще се опитат да грабнат тези точки, за да им вдъхнат самочувствие. Подхождам стратегически, като залагам на по-малък брой голове. Нещо съвсем нормално за родните стандарти, особено, когато става дума за сметки и запазване на силите. Славистите ще бъдат доволни и на точка, предвид факта, че първите мачове в родното първенство са отписани. Томаш също ще бъде доволен, ако неговите възпитаници не загубят.
  Футболните срещи ще бъдат водещите мероприятия в столицата. Още един неделен двубой, който ще се играе на стадион "Българска армия". Второто софийско-пловдивско дерби за кръга противопоставя ЦСКА и Локомотив Пловдив. Двубоят е с начален час 20:45, а за главен съдия е обявен Стефан Апостолов.
  "Червените" се прибраха изморени от Латвия, където им се наложи да играят 120 минути, като последните 30 от тях бяха с човек по-малко. ЦСКА надделя след изпълнения на дузпи срещу латвийския Рига, а червен картон получи Тиаго Родригес. Сега столичният гранд се връща в родната действителност. ЦСКА открива сезона с трудно домакинство срещу пловдивските железничари. Нестор Ел Маестро ще подходи тактически към двубоя и ще се опита да съхрани основните си състезатели. Убеден съм на 100%, че ще има рокади в червения състав, така че бъдете предпазливи, ако ще залагате на знак 1. Сръбският треньор неведнъж е показвал, че за него дадени мачове са с по-големи привилегии от други. Подобна е ситуация в момента. ЦСКА ще се пази за Адмира, а мачът с Локомотив ще бъде просто удобна загрявка.
  "Железничарите" за поредно лято направиха кардинални промени в своите редици. Локомотив се раздели с Димо Бакалов, Димитър Велковски, Ванчо Траянов, Муса Мохамед и Веселин Марчев. Основни фигури през изминалата кампания, които дърпаха конците в отбора. На тяхно място бяха привлечени само няколко доказали се имена по родните терени, като бившите им футболисти Бирсент Карагерен и Димитър Илиев, както и вратарят на Дунав – Мартин Луков. Останалите нови в тима са по-непознати и тепърва ще се адаптират към обстановката в българския футбол.
  Ще заложа на същия пазар, който поставих на двубоя Славия – Берое. Не виждам причини сблъсъците в неделя да бъдат изпълнени с голове. По-скоро представителите ни в евротурнирите ще бъдат предпазливи и ще се опитат да съхранят своите сили. Разбира се, ако спечелят точки, те ще бъдат добре дошли, но на първо време ще се разчита на тактическа игра и съобразителни действия.